વિશ્વ પ્રસિધ્ધ અભિનેત્રી મેરીલીન મનરોનું મૃત્યુ પણ દવાઓનાં અતિરેક કારણે થયું હોન્વાનું બહાર આવ્યું હતું. અતિશય સ્વરૂપવાન મેરીલીન મનરોએ તેના આકર્ષક દેહલાલિત્ય અને સાંદર્ય માટે લોકો આજે પણ યાદ કરે છે. આટલા વર્ષે પણ સુંદરતામાં તેની તોલે કોઇ અભિનેત્રી આવી નથી. એ ૩૬ વર્ષની ઉંમરે ભર જુવાની માં મોતને ભેટી હતી. કેલિફોર્નિયા બ્રેન્ટવૂડનાં ઘરનાં બેડરૂમમાં એ મૃતાવસ્થામાં મળી આવી હતી. યુનીકા મુરે નામની તેની કામવાળીએ વર્ષ ૧૯૬૨નાં ઓગષ્ટની પાંચમી તારીખ તેને મૃત્યુ પામેલી જાતાં તેણે ભારે આઘાત અનુભવ્યો હતો. જો કે મેરીલીન મનરોનું મોત આજની તારીખ સુધી રહસ્ય ઉકેલવાનાં પ્રયત્નો કરતાં કેટલાક પુસ્તકો પણ એના વિષે લખાયાં છે. જો કે લોસએન્જીલસનાં ડોક્ટરોએ દવાઓનાં અતિરેકને કારણે તેનું મોત થયું હોવાનું જણાવ્યું હતું. પ્રસિધ્ધ ગાયક કલાકાર માઇકલ જેક્સન દર્દશામક દવાઓનાં અતિરેકને કારણે મોતને ઘાટ ઉતરી ગયો હતો. આવી જ રીતે કુંગફુ કરાટેનાં બેતાજ બાદશાહ અભિનેતા બ્રુસલીનું મોત પણ દવાઓનાં કારણે થયું હોવાનું જણાવામાં આવ્યું હતું. માત્ર ૩૨ વર્ષની ઉંમરે જ તે મોતનો કોળીઓ બની ગયો હતો. બ્રુસલીનાં અણધાર્યા મોતનાં કારણમાં ડોક્ટરે લખી આપેલી દર્દશામક દવાઓ જવાબદાર હોવાનં જણાવવામાં આવ્યું હતું તેને બ્રેઇન હેમરેજ થઇ ગયું હતું તે જે દર્દશામક દવાઓ લેતો હતો. એ ટેબલેટ દવાની આડ અસરને કારણે એને પીઠમાં ઇન્જ્યુરી થઇ હતી. જો કે તેની હત્યા કરી નાખવામાં આવી હોવાની એક થીએરી પણ અટકળમાં હતી.